Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 759/13/3309	Trenčín, 10.12.2013
EEČ : 2-28-2-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci je otec XXXXX, nar. 01.08.2002 povinný v zmysle § 62 Zákona o rodine a následne na základe rozsudku OS v Trenčíne XXXXX zo dňa 27.09.2010, právoplatného dňa 18.10.2010 prispievať na výživné mesačne na dcéru XXXXX sumou 80,- Euro k rukám matky XXXXX, vždy do 15. dňa v mesiaci vopred s účinnosťou od 01.06.2010, pričom ako povinný si neplní riadne vyživovaciu povinnosť za obdobie mesiacov február 2013, marec 2013, apríl 2013, júl 2013 a august 2013, hoci mu to vyplýva z vyššie uvedeného rozsudku ako i zo Zákona o rodine, čím mu vznikol dlh na výživnom za uvedené obdobie v celkovej výške 400,- Euro, v sledovanom období na základe správy z Úradu práce, sociálnych vecí a rodiny v XXXXX nebol evidovaný ako uchádzač o zamestnanie, na základe správy z Úradu práce sociálnych vecí a rodiny v XXXXX odboru sociálnych vecí, nebol poberateľom dávok a príspevkov v hmotnej núdzi a ani iných štátnych dávok, na základe správy z Obvodného úradu, odboru živnostenského podnikania XXXXX sa nenachádza v živnostenskom registri, na základe správy zo Sociálnej poisťovne v XXXXX je vedený v evidencii Sociálnej poisťovne ako platiteľ poistného, zamestnaného od 21.03.2013 v spoločnosti XXXXX XXXXX XXXXX XXXXX XXXXX XXXXX a v sledovanom období si povinnosť neplnil v mieste a ani inde.

lebo zanikla trestnosť činu

Odôvodnenie:
Poverený príslušník OR PZ XXXXX uznesením XXXXX  zo dňa  23.10.2013 podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 odsek 2 Trestného zákona, ktorého sa mal dopustiť na tom skutkovom základe, že hoci je otec XXXXX, nar. 01.08.2002 povinný v zmysle § 62 Zákona o rodine a následne na základe rozsudku OS v Trenčíne XXXXX zo dňa 27.09.2010, právoplatného dňa 18.10.2010 prispievať na výživné mesačne na dcéru XXXXX sumou 80,- Euro k rukám matky XXXXX, vždy do 15. dňa v mesiaci vopred s účinnosťou od 01.06.2010, pričom ako povinný si neplní riadne vyživovaciu povinnosť za obdobie mesiacov február 2013, marec 2013, apríl 2013, júl 2013 a august 2013, hoci mu to vyplýva z vyššie uvedeného rozsudku ako i zo Zákona o rodine, čím mu vznikol dlh na výživnom za uvedené obdobie v celkovej výške 400,- Euro, v sledovanom období na základe správy z Úradu práce, sociálnych vecí a rodiny v XXXXX nebol evidovaný ako uchádzač o zamestnanie, na základe správy z Úradu práce sociálnych vecí a rodiny v XXXXX odboru sociálnych vecí, nebol poberateľom dávok a príspevkov v hmotnej núdzi a ani iných štátnych dávok, na základe správy z Obvodného úradu, odboru živnostenského podnikania XXXXX sa nenachádza v živnostenskom registri, na základe správy zo Sociálnej poisťovne v XXXXX je vedený v evidencii Sociálnej poisťovne ako platiteľ poistného, zamestnaného od 21.03.2013 v spoločnosti XXXXX XXXXX XXXXX XXXXX XXXXX XXXXX a v sledovanom období si povinnosť neplnil v mieste a ani inde.

	Počas prípravného konania bol vypočutý obvinený XXXXX, svedkyňa XXXXX, boli zabezpečené listinné dôkazy.

	Dňa 22.11.2013 bola vypočutá poškodená XXXXX a uviedla, že obvinený XXXXX jej v mesiaci november 2013 uhradil dlžné výživné za obdobie mesiacov február 2013, marec 2013, apríl 2013, júl 2013 a august 2013 v celkovej výške 400,- Euro ako i výživné za mesiac november 2013 vo výške 80- Euro a na výživnom jej už nedlhuje žiadnu sumu.

	Vzhľadom k tomu, že obvinený XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písm. a/ Tr. zák. trestnosť činu zanedbania povinnej výživy podľa § 207 ods. 2 Tr. zák.

	Podľa § 215 ods. l písm. h/ Tr. por. prokurátor zastaví trestné stíhanie, ak trestnosť činu zanikla.

          Z ustanovenia § 86 písm. a/ Tr. zák. vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka